Tere-tere! Ma ei ole suvel just eriti agar blogija olnud, aga luban, et võtan varsti selle aja ja teen ühe ülevaate möödunud suvest. Praegu aga teen ühe ülevaatliku postituse sellest, kuidas sel suvel ühte eriti suurt lillepeenart tegin. Olen olnud aktiivsem Instagramis ja seal olen ikka erineva pildi- ja videomaterjaliga enda jälgijaid kursis hoidnud, seega mõned teist on ehk minu teekonnaga juba ka kursis.
#000000
Tervitused taaskord! Viimastel päevadel on hakanud lõpuks lubama normaalset suveilma ja kuigi lähim ilmateade lubab nüüd ka vahepeal sadu, siis pikemalt lubab siiski sooja jätkumist – see teeb meele nii-nii heaks! Lausa imeline on see tunne, kui sa saad aeda minna kleidi või teiste lühikeste riietega. Imetore! Viimased nädalad on väga asjalikud olnud. Alustan sellest, et hiljuti oli meil talgupäev, mille käigus sain oma kellale ette vist uue rekordi, mis ma üldse elus teinud olen.
#000001
Aga et kohe eriti täpne olla, siis mainin ära, et õhtul magama minnes oli kellal ees 39500 – no ja enam ei olnud jaksu seda 500 sammu lihtsalt tühjalt edasi-tagasi täis kõndida, et saaks öelda, et olen 40 000 sammu teinud 😀
#000002
Tulpide aeg siin aias hakkab vaikselt otsa lõppema, aga no nende iludustega jäin ikka väga rahule ja loodan, et sügisel leian nende täpse nimetuse üles ja tellin neid umbes rekkatäie veel ja panen terve aia täis. Nii väga meeldivad! Aias muidu olengi praegu teinud rohkem selliseid korrastustöid – palju rohimist, niitmist, korrastamist, ühe peenra katsin veel multšiga ja istutasin mingeid taimi juurde, vaarikapeenart hakkasin korda tegema ja kasvuhoones vohab muidugi korralik elu – iga 6-7 päeva tagant oleks mõistlik juba taaskord rohimistuur peale teha, et asi liiga hulluks ei läheks. Samuti tuleb jooksvalt tomatite kasve ära näpistada, kõik taimi siduda, sest nad on juba nii suured, et muidu roomavad mööda maad ja petuuniaid näpistasin nüüd ka kolmandat korda ja loodan, et enam ei pea ja nüüd saan lasta neil rahus kasvada. Panin õue ka kurgiseemned ära ja prooviks istutasin kolm tomatitaime ka õue, et näha, mis sealt tulema hakkab. Instagramis tegin ka väikese küsitluse, et kas keegi sooviks ka minu kasvuhoone tuuri näha ja minule suureks üllatuseks oli soovijaid väga palju, seega eks katsun selle video nüüd ka mingi aeg ette võtta.
#000003
Möödunud reedel ja laupäeval olid mul aga esinemised suurtel suve avapidudel. Reedel olime Põlvas, laupäeval Kadrinas. Mõlemal üritusel olin koos tantsijatega ning ürituse esimene esineja. See esimeseks esinejaks olemine paneb ikka parasjagu pinge peale, tahad ju ikka proovida rahva kuidagi tantsima kutsuda, tuju üleval hoida, nii et eks ma ikka vaikselt üritan ja arenen selles osas. Eks vahepeal peabki mugavustsoonist ka välja astuma. Muidu läksid esinemised kenasti, Kadrinas sain lausa pärast 20 minutit pilte ja autogramme jagada. Hea tunne oli olla üle pika aja laval ja veel kaks päeva järjest ning sel reedel olen juba laval Märjamaal (sooduspilet peole osta SIIT!) Ning 24. juunil esinen Saaremaal, Mändjalas! Oi Saaremaal pole ammu esinenud – ootan seda väga!
#000004
Põlvas oli aga mul ka terve päeva päris produktiivne päev – nimelt tegime enne üritust ka fotograafiga pilte ning natukene filmisime ka seda “lavale minekut-lavalt tulekut”, nii et loodan, et varsti on mul Teile ka miskit videomaterjali pakkuda 🙂
#000005
Minu Instagramis on käima läinud ka auhinnamäng, kus keegi võidab endale neljast tootest koosneva TurBlissi kinkekomplekti! Mine uuri SIIT! Koostöid on mul üldiselt väga rõõm olnud alati teha, aga eriti vahva on see, kui saad teha koostööd kellegagi, kelle toodet sa oled juba pikki aastaid tarbinud ja nii veendunud selles, et just see on nüüd see toode, mis sinule väga hästi sobib. Nimelt TurBlissi bioaktiivset turbamaski probleemsele nahale olen ma kasutanud, pakun, et juba 6 aastat ja kindlasti see ka jätkuvalt minu poolt kasutust saab. Ma lihtsalt omal ajal avastasin, et see on parim toode, mis mul näonaha hullu olukorra kiiresti tagasi tõmbab.
#000006
Vägev on aga ka see, et esimest korda elus saan sõna sekka öelda ühe toote tootearenduses! Nimelt arendab TurBliss välja praegu uut mitsellaarvett, mida ka mina siis kodus kasutada saan ning selle kohta tagasisidet anda. Üli vahva! 💯
#000007
Lisaks on Turblissi toodete tõhusust tõestatud nahatestidega ja lausa 97% katsetajatest väitsid, et tooted tõesti toimivad! PS! Koodiga RENATE saab kuni juuni lõpuni lehelt kenakest alet ka ✌🏼
#000008
Ja vaikselt tõmbangi selle postituse otsad kokku. Hea oleks siia postituse lõppu ka iseenda jaoks mõned lubadused anda. Näiteks tahan ma järgneva nädala jooksul lõpetada ära vaarikapeenra, rohida ära (jälle) kasvuhoone, teha üks väike värvimistöö ning päris mitu koostööd ootavad ka toimetamist. Kirjutamiseni ja kohtume Märjamaal! Ja kuula ikka uut laulu ka, siit!
#000009
Uus nädal, uued toimetused! Ilmad on siiamaani soosinud aias toimetamist, seega iga päev olen tahtnud ikkagi midagi olulist ära teha. Nüüd on aga nii kahju, et järgnevad päevad lubavad tulla üsna vihmased.
#000010
Eks tuleb tubaseid toimetusi leida. Seniks aga räägin sellest, mis mööduvasse nädalasse on jäänud. Pisi-sammude haaval astume ikka edasi uue loo välja andmiseks. Ootan väga suve esimesi esinemisi, seal saan siis laulu ka esimest korda live’is esitada. 3. juunil olen Põlvas, 4. juunil Kadrinas ning 10. juunil Märjamaal. Piletid saad osta siit: –concerts-ou/
#000011
Eelmise nädala lõppu jäi Türi Lillelaadal käik. Erinevad laadad on minu hingel olnud juba lapseeast saati, kohustuslikud on ikka olnud mõni Jäneda laat ning Türi lillelaat. Sel aastal olin küll käinud juba ka Kose laadal, kuid suurem lillede ostmine toimus Türi Lillelaadal ning seal sai ka vähe põhjalikumalt ringi uudistatud. Tegelikult sel aastal oli olukord lausa nii hea, et käisin kahel päeval järjest. Esimesel päeval oli nii jahe ja aega vaid 1,5h, teisel päeval aga imeline suveilm ning aega rohkem. Ostsin ära erinevad suvelilled ning kohe samal õhtul panin need pottidesse-vankrisse ära ka.
#000012
Aias olevad erinevad õied näitavad aina rohkem oma ilu ning mõte hakkab jälle tööle, kuidas järgmine aasta veel paremini saaks/mida sügisel veel võiks maha panna, et veel uhkemat tulemust saada. Igal aastaajal ikka omad head, sügisel ongi see hea, et saab palju ettevalmistusi teha järgnevaks aastaks. Annan endale aga aru, et praegu on ju alles kevad. Mul on palju suvelilli õide puhkemas, samuti tahaks näha, mis mu roosid sel aastal teevad. Minul algaja aednikuna on endiselt raske uskuda, et tugevalt tagasi lõigatud roosid võivad ühe suve jooksul metsikut kasvu visata. Aga no, vaatame!
#000013
Üks selline suur ja riskantne projekt, mille sel aastal olen ette võtnud, on ise rõdukasti taimede ettekasvatamine. Istutasin ühel päeval juba kõik taimed kastidesse ära, aga vot, mis sealt lõpuks tuleb... eks seda näitab aeg. Ühe korra olen juba petuunia ladvad ka maha näpsanud, plaanin seda korra veel teha ja siis ilmselt jätaks rahule. Eelmine aasta ostsin kõik sellised taimed aianditest, aga kuan neid taimi oli vaja niiiii palju, siis otsustasin, et proovin sel aastal ise.
#000014
Kasvuhoonest redist saame juba päris pikka aega. Olen ka mitu korduskülvi teinud. Samuti käin võtmas erinevat maitserohelist, salatilehte. Plaanin ühe riiulitega nurga kasvuhoonesse tekitada, siis nagu võib vist öelda, et on valmis. Praegu ei taha veel ka mingit üldisemat pilti teha, sest tunnen, et kõik pole veel omal kohal.
#000015
Ja tänase postituse lõppu jagan kahte laulu, mida küll, nagu näha, ma ise ei esita, aga olen olnud eestikeelsete sõnade autor. Nii et head kuulamist!
#000016
Perereis Lavasaarde & käin stuudios
#000017
Tervitused! Mõistsin just, et pool suve on põhimõtteliselt läbi. Kui õudne! Õnneks on siiski see suvi olnud megamõnus, saanud teha nii tööd kui puhata, eriti viimasel nädalal. Sellepärast pole mul ka täna võib-olla liiga palju siia pajatada, kuna oleme olnud suhteliselt puhkuselainel. Käinud paljudes erinevates Eestimaa randades, vaadanud siin-seal ka niisama ringi ning just mõned päevad tagasi käisime perega ka Lavassaare Raudteemuuseumis.
#000018
Tegemist on Eesti ainsa kitsarööpmelise raudteega, kus on üle 80 erinevat vedurit-vagunit-atribuuti. Avastamist on nii õues kui sees, nii väikesele kui suurele. Lastele meeldib näiteks väga kõikidesse kohtadesse sisse ronida, kuhu vähegi võis ning palju tehti ka pilte. Täiskasvanutele on ilmselt huvitavam see ajaloo pool, sest masinate kõrval on ka väikesed tablood, kus saab siis väheke lähemalt lugeda, et millega täpselt tegu.
#000019
Kõige suurem “magnet” oli aga ilmselt lõbusõit rongiga. Muidu toimuvad neil aeg-ajalt aurupäevad, aga kuna Lavassaares polnud juba tükk aega vihma sadanud, siis turvalisuse eesmärgil rakendati vagunile ette hoopiski tavaline rong, kuid sõit oli vahva see-eest ikkagi! Kui ilm nüüd peaks ka vahepeal veidi sajusem olema, siis on lootust, et järgmised aurupäevad toimuvad koos aururongiga. Vastasel juhul lihtsalt tavalise rongiga. Aga igatahes järgmised aurupäevad toimuvad Lavassaares 31.07 ja 1.08, 14.-15. augustil (tähistatakse ka 120. aastat rongiliikluse avamisest Tallinn-Viljandi vahel) ja 28.-29. augustil.
#000020
Muuseum on avatud igapäevaselt, aga et saada värskemaid uudiseid ja vaadata täpseid kellaaegu, siis vaata lisa ning hoia peal ka nende Instagramil @estonianmuseumrailway
#000021
Ning ühtlasi ka väike üleskutse. Nimelt täna lõuna paiku läheb see üleval olev pilt üles ka minu Instagrami ning korraldan seal auhinnamängu, kus lausa kolm inimest võidavad omale perepiletid Lavassaare Raudteemuuseumisse! Piletid sisaldavad ka seda sama rongisõitu. Nii et tasub võtta osa! Saate oma perega teha ühe mõnusa väljasõidu 🙂
#000022
Kuna aga loodus mühiseb kasvada, siis nende puhkusepäevade vahel olen siiski üritanud ka kiiresti üht-teist olulisemat aiasaadustega ära teha. Näiteks vaarikaid on juba üsna mitu karpi külma saanud ja järgnevatel päevadel saan veel korjata. Kurki tuleb ka tohutult palju ning 13 purki olen teinud marineeritud kurki. Samuti korjanud erinevaid taimi talvel tee tegemiseks. Esimesed tomatid oleme ära söönud ja loodan, et varsti tuleb juba suurem tomati-uputus, et saaks ka nendest midagi purki teha.
#000023
Uueks nädalaks on paika pandud ka mõningased “eesmärgid”. Kuna nüüd tuleb rohkem kodus olemise päevi, siis loodan olla äärmiselt produktiivne. Nagu ennist öeldud, siis veel kõvasti on vaja vaarikaid korjata, punast ja musta sõstart on vaja korjata ning hakata siirupit tegema ning suure eesmärgina tahan ka võimalikult palju muru külvata. Meil on maja kõrval suur muruplats ja veel eelmine aasta oli see kõik mullane ja kivine. Eelmise suve lõpus sain küll kivid välja riisutud ning esimese kihi muruseemet ära pandud, aga kuna see jäi ajale mil sadas kõvasti vihma, siis uhus suur osa muruseemet minema ning tulemus jäi laiguline. Sel aastal olengi vigade parandusi teinud ja täna kui ringi käisin, siis oli ikka päris hea juba vaadata. Kontrast on päris suur ja selles vaimus lähen ka edasi ja ehk saab veel selle suve lõpuks ilusa muruplatsi valmis. Õlitasin ära ka laste mängumaja terrassi ja ilmselt nüüd saab viimased detailid paika ära panna. Samuti on vaja jõuda ära teha mõned koostööd. Nii et tegevust jagub!
#000024
Ja siia lõppu ka muusikajuttu. Eelmisel nädalal käisin nimelt üle väga pika aja stuudios. Pakun, et viimane käik oligi vist aasta tagasi. Laulsin sisse laulu #H peavokaali (uuesti), sest otsustasime laulu ikkagi veidi madalamaks teha ning seega tuli vokaal uuesti sisse laulda. Samuti sai sisse lauldud laul #SA – nii peavokaal, kui taustavokaalid. Nii tore on teha uusi laule. Ma väga naudin seda protsessi ja kuigi siin tasapisi oleme uusi laule teinud juba viimase aasta, siis nüüd krutin veidi tempot peale, et saaks varsti juba täiesti uute lauludega ka päriselt lagedale tulla. Eks ühe laulu tegemise protsess on aeganõudev, aga igati seda aega väärt.
#000025
Tervitused siitmailt. Teen väikse vahekokkuvõtte enda tegemistest. Esiteks olen juba viimased viis päeva jälle värvipintslit käes hoidnud. Iga kord arvan, et nüüd mõneks ajaks on kõik, aga näed, elu üllatab 😀 Tegelikult saaks ju ka kiiremini, aga nagu olen ka varem siin kirjutanud, siis päris nii ma ei saa, et nüüd “võtan omale terve päeva värvimiseks”, vaid kuna praegu pere väikseim on veel nii väike, siis saabki kogu aeg teha natukese haaval. Hetkel on projektiks siis laste mängumaja värvimine. “Toorik” sai värvitud, aga nüüd on veel palju detaile vaja värvida, seega ilmselt läheb veel mõni päev aega enne kui täiesti valmis saab.
#000026
Muusika osas on praegu olnud päris edukas aeg. Eelkõige selles osas, et olen palju laule jälle teistele artistidele kirjutanud. Eks nende lauludega on nii nagu alati, et nüüd võib võtta väheke aega kuniks need ka kuulamisvalmis saavad, seega peab ootama! Muidu ikka aiamaa vohab ja väga mõnus on minna ja võtta miskit head-paremat oma toidulauale nagu ka alloleval pildil näha.
#000027
Siiani on aga suvi küll olnud megamõnus. Vahepeal jah mõned vihmased päevad ka olnud, aga üldiselt on neid ikka väga vähe olnud. Algaja aiapidajana näen aga ära, et kuum/kuiv suvi = igasugused satikad aias. Samuti kastma peab jube palju 😀 Aga tegelikult ei ole need ikkagi asjad mille üle nuriseda. Pole halba ilma heata, head ilma halvata, tuleb olla rahul! Loodan, et sellest kiirest toimetamise-tempost saab juulikuu jooksul ka natukene puhata ja rahulikumalt võtta. Unustada mõneks ajaks ära see tunne, et “ma pean selle, selle ja selle ära tegema, muidu need tööd jooksevad mult eest ära”. Täna käisime näiteks ratastega sõitmas. Ülimõnus oli tunda suvelõhna, suvehääli, õrna sooja tuult. Tõeline rõõmumuie tuli näole, sest alles oli hilis-sügis ja sügav-talv kui ma seda aega ootasin ja nüüd on ta käes!
#000029
Ja siia lõppu üks kampaania-soovitus ka. Nimelt soovib loosida välja kellelegi 2400 eurot remondiks või sisustamiseks! Ja see pole mingi trikikas, vaid sa pead lihtsalt minema nende kodukale , registreerima ennast osalema ja ongi kõik! Ei mingeid muid kohustusi ja võitjale tuleb raha ka puhtalt kätte! 😮 Kuna olen ise viimase aastaga ka rohkem aktiviseerinud oma kodu- ja aiategemistes, siis selline remondiraha ei teeks ju üldse paha. Suvele kohaselt arvan, et terrassi ehitamine võiks siis kohe plaani tulla 🔨 Võid ka minuga kaasa rääkida – mille kallal Sina hetkel oma kodus toimetad või mis oleks esimene asi, mille võimalusel korda laseksid teha? Loeksin huviga! ✌🏼
#000030
Abikäed aias ehk mõtisklen veidi aiatöö tegemisest
#000032
“... kätte jõudnud suvi!” Oh, nii tore! On olnud tõsiselt mõnusad ilmad ja meie päevad on peaaegu, et tervenisti möödunud õues olles. Viimane kord rääkisin, et jäin ootama endale abikäsi aiamaale Handies app’i kaudu (#koostöö). Ehk siis lühidalt uuesti rääkides on tegu mobiili-rakendusega, kuhu minnes saad leida endale sobiva töötegija, olgu ta siis õpetaja, ehitaja, koristaja, aednik või kes iganes muu. Koondunud on sinna tõesti igasuguste erinevate oskustega inimesed ning iga tegija on kirja pannud ka, mis töid ta teha saaks, mis on ta tunnihind ning agaramatel on juba tekkinud ka skoor ja tagasiside, mille kaudu siis järgmised tellijad saavad veenduda, kas töötaja neile ikka sobib.
#000033
Minul on kogunenud enda mobiili to-do listi suur hunnik töid (lugesin üle, hetke seisuga ootab 34 ideed enda teostamist 😀 ), mida siis järgemööda teen. Ma aga tean ka, et ega mul siis töö kunagi otsa saa. Isegi kui ühe päevaga kõik need asjad ära teen (mis on muidugi ilmvõimatu), siis leiaksin juba järgmisel päeval teist sama palju asju mille kallal nüüd siis toimetama võiks hakata (just tuli üks asi veel meelde, mis vaja ära teha, seega 35 😀 ). Eks ma mingi primaarsed asjad jõuaksin ise ka ära tehtud, aga lihtsalt hooaja lõpuks olen ma jõudnud teha vähem asju kui võib-olla oleks võinud. Kuna praegu on aga selliseid väga-väga olulisi asju kuidagi eriti palju ühte aega kokku sattunud, siis tunduski ideaalne ajastus kutsuda endale keegi appi. Hästi varakevadel olin jõudnud ühe tiiru aiamaa kastidele rohimises peale teha, aga nüüdseks oli sellest juba mitu kuud möödas ja üldse kuidagi ei jõudnud jälle sinna rohimise osakonda, sest kogu aeg oli midagi “tähtsamat” teha. Seega tuli külla abiline K. ja tegi selle töö ära minu eest ja veel väga hästi. Olen väga rahul!
#000034
Kõik näeb nüüd nii ilus välja ja vähemalt mõneks ajaks mureta ning ma ei pea enam pidevalt käima ringi selle süütundega, et “peaks ikka korda tegema!”, kuigi tean, et samal ajal oleks vaja midagi kiireloomulisemat jälle teha. Täna näiteks tegin kokku umbes 5 tundi aiamaale uut ala, kus hakkavad siis kasvama kurgid. Kõik kondid valutavad sellest kaevamisest ja mulla vedamisest ja kühveldamiseks ja homseks jäi veel sutike teha. Minu jaoks on see hetkel tähtsam kui muud tööd, kuna söögitoa aknalaual on kurgid juba pea meetrised ja ilmad on nüüd ka ideaalsed, et need taimepojad ilusasti uude asukohta viia. Seega ruttu-ruttu oli vaja see ära teha! Ja homme siis loodangi esimesse kasti viimased koormad mulda ära vedada, kurgid ära istutada ning siis on mul teise kasti alune ala ka vaja läbi kaevata, mulda tuua, istutada ning seejärel kastide ümbrus killustikuga vähe kobedamaks teha. See tegelikult on ikkagi ilmselt vähemalt kahe kui mitte kolme päeva töö, kuna ma ei tea kunagi ette kui palju ma päeval teha saan – see selgub alati jooksvalt.
#000035
Vot, tuli eriti pikk jutt minu töötegemistest, aga nii see eluke on 😀 Mulle meeldib, kuigi päeva lõpuks olen alati täiesti läbi. Aga hommikul on jälle uus energia ja peale hommikusööki olen ülihelikiirusel õues.
#000036
Tegelikult see pilt on juba natuke üle nädala vana. Oleme söönud juba kaks peotäit maasikaid ning õisi on kõikidele taimedele juurde ilmunud kuhjaga!
#000037
Ja ega täna liiga palju muud juttu ei teegi. Tuli rohkem selline aianduse põhine jutustamine. Järgmine kord ehk juba ka rohkem muud juttu ja ühe hea uudisena teatan, et minu esimene esinemine alates eelmise aasta märtsist toimub juba 19. juuni Kosel, kus toimub Kose jaanituli (OSTA PILET SIIT)! Olen mega-elevil ja üritan kui mitte iga päev, siis vähemalt üle päeva harjutada ka laule läbi, sest tõesti ammu pole lavale saanud ja natukene nagu selline rooste läinud tunne on 😀
#000038
Ja täitsa siia lõppu teatan, et koodiga “renate15” saab kõikidelt Kärcheri tavahinnaga kodukasutaja toodetelt -15% allahindlust! Tundub kui väga hea võimalus, sest Kärcheril on veel teisigi häid tooteid. Mina ise hakkasin hiljuti katsetama nende FC7 põrandapesumasinat, millest hiljem siin blogis ehk ka pikemalt juttu teen, aga oma Instagram’i story’des olen ka juba näidanud kuidas ta puhastab ja hetkel on emotsioonid päris ülevad! (link poodi SIIN!) #kingitus
#000039
Nagu igal aastal, siis möödub suvi nii kahetsusväärselt kiiresti. Pean aga tõdema, et oli väga mõnus ja suvine suvi (kuigi ma loodan, et ma midagi oma jutuga siin praegu ei lõpeta ja me saame veel mõnusat sooja septembrit ja ehk ka oktoobrit nautida). Sel aastal oli oma aiarõõme kindlasti rohkem kui varasematel aastatel ning siit aastast võtame kaasa teadmised ja praktilised kogemused, et järgmisel aastal mõningaid edasiarendusi teha ja loodetavasti veel rohkem oma aia vilju nautida.
#000040
Nagu ka varasemalt maininud olen, siis suvel satub klaveri taha kuidagi vähem, aga olen ka arvestanud, et ilmselt see pime-pikk-külm periood on selleks ka rohkem soosivam ja tavaliselt ma sellel ajal ka rohkem laule kirjutan, seega lasen sellega rahus oodata. Kuigi mõned korrad olen ikka klaveri taha sattunud ja mõned uued laulujupid ka kirja pannud.
#000041
Uuest muusikast rääkides, siis eelmine kord ka mainisin, et varsti saab loodetavasti värsket muusikat kuulda. Kes ei jaksa oodata, see võib digimüügikanalitest mu albumi läbi kuulata ja ilmselt juba kuuleb seda laulu 😀 Kes aga on harjunud kuulama muusikat rohkem siis kui see Youtube’i on ilmunud, siis neile võibki see laul olla justkui täitsa uus. Igatahes, toimetame selle nimel, et varsti uus singel välja anda.
#000042
Kui aga täiesti värskest muusikast rääkida, siis mõni nädal tagasi käisin stuudios salvestamas. Esimest korda sattusin Rapla Susi salvestusstuudiosse. Tegemist on väga suure stuudioga, kus on oma laule ja albumeid salvestanud väga paljud Eesti tipp-artistid, seega oli tore kogemus niimoodi uues keskkonnas salvestada. Salvestasin tervelt kolm projekti – esimene neist on mõeldud mulle ehk siis üks uus laul, mille kallal varsti põhjalikumalt pusima saame hakata. Selle peale läks ka kõige rohkem aega kuna lisaks põhivokaalile salvestasime sisse ka taustavokaalid. Teine ja kolmas olid aga lihtsalt kiired sissesalvestused, sest need on plaanis “edasi söösta” vastavatele artistidele (millest praegu muidugi täpsemalt veel vara rääkida).
#000043
Nii et midagi ma ikka toimetan muusikarindel ka 😀 Ilma ei saa, kuigi see suvi on olnud rahulikum aeg ja esinemisi ka pole. Aga pole hullu. Laeme patareisid ja loodan varsti uue hooga tulla! Palju uusi laule on kindlasti tulemas ja seniks võite ikka mu värsket albumit kuulata!
#000044
Tervitused-tervitused! Pole ammu kirjutanud. Kohe kui ilmad soojemaks läksid, hakkas aeg nõnda kiirelt mööduma, et arvuti taga olen olnud tunduvalt vähem ning seega seda postitust kirjutan ka alles praegu. Viimati jäime pooleli seal, et mul oli esinemine Pärnus, öölokaal Kassas, kus esinesin esimest korda. Pärnus polnud ma üldse juba ammu esinenud, seega oli tore sinna taas sattuda. Enne esinemist sain kokku ka oma vana klassikaaslase ja sõbrannaga, rääkisime maast-ilmast. Esinemine möödus kenasti, minuga koos olid taas ka minu tantsutüdrukud. Paraku aga sel korral ühtegi foto-, ega videojäädvustust ei ole. LOE EDASI...→
#000046
Üks õhtune poeskäik LIDLis 🏃🏼‍♀️, k
#000047